**FAQ – Javni razpis Prilagoditev Javnih raziskovalnih organizacij in Centralne tehniške knjižnice Univerze v Ljubljani za delo po načelih odprte znanosti**

DATUM: 6. 1. 2023 – 20. 2. 2023 – objava FAQ 20. 2. 2023

V spodnji preglednici navajamo odgovore na vprašanja, prejeta na elektronski naslov

noo-oz.mizs@gov.si v obdobju med objavo javnega razpisa in 20. 1. 2023 ter vprašanja zastavljena na Informativnem dnevu, dne 25. 1. 2023.

|  |  |  |
| --- | --- | --- |
| **Št.** | **Vprašanje/Odgovor** | **Datum** |
| **1.** | V okviru JR Prilagoditev Javnih raziskovalnih organizacij in Centralne tehniške knjižnice Univerze v Ljubljani za delo po načelih odprte znanosti vljudno prosimo pojasnilo glede omejitev upravičenih kategorij delovnih mest ob določitvi urne postavke (SSE A in SSE B)?  **ODGOVOR**  *Določitev plačnih skupin je predmet interne sistemizacije in organizacije posameznega JRO, internih potreb in pričakovanj. Upravičen je strošek SSE, ki je izračunan na podlagi realnih preteklih podatkov za primerljiva delovna mesta.* | **11. 1. 2023** |
| **2.** | Pri vrstah upravičenih stroškov je navedeno, da »Stroški SSE so upravičeni le pod pogoji, da je oseba zaposlena v javni raziskovani organizaciji s polnim delovnim časom«. Ali to pomeni, da morajo biti osebe, ki bodo delale na projektu in za katere bodo konzorcijski partnerji želeli uveljavljati upravičene stroške dela zaposlene na projektu 100% ali pa je vseeno možna zaposlitev na projektu tudi v manjšem obsegu, pri čemer pa mora biti ta oseba zaposlena v JRO s polnim delovnim časom, a poleg dela na projektu opravlja v določenem obsegu še drugo delo?  **ODGOVOR**  *Stroški SSE bodo upravičeni le pod pogojem, da je oseba, za katero se strošek uveljavlja,  100% zaposlena v JRO, ni pa nujno 100% prerazporejena na delo na predmetnem projektu.* | **13. 1. 2023** |
| **3.** | Ali bo mogoča sprememba višine oz. posodobitev postavke SSE v obdobju trajanja projekta, ki ob prijavi temelji na 12 zaporednih plačilnih listah preteklega obdobja, glede na dvig plač v javnem sektorju (vrednost plačila se je s 1.10.2022 zvišala za 4,5% ter napovedan dvig plač za en plačni razred s 1.4.2023, kar bo predstavljalo zvišanje za približno dodatne 4%), višjega nadomestila za malico (dvig iz 4,94EUR na 6,15EUR), poračun regresa za letni dopust v 2022 (delovna mesta do vključno 50. plačnega sistema) ter glede na napovedano usklajevanje med vlado in sindikati in iz tega izhajajočo morebitno nadaljnje zvišanje (do 30. junija 2023 se bo pripravil predlog sprememb in dopolnitev obstoječega Zakona o sistemu plač v javnem sektorju oziroma nov sistemski zakon na področju plač v javnem sektorju)?    VIR: <https://www.gov.si/novice/2022-10-13-vlada-in-sindikati-podpisali-dogovor-o-placah-v-javnem-sektorju-za-leti-2022-in-2023/>  **ODGOVOR**  *V okviru predmetnega javnega razpisa je na podlagi dejstva, da se projekt izvaja čez večletno obdobje in iz razloga morebitnih rasti cen (inflacije) bo metodologija v času izvajanja projekta revidirana oktobra 2024 z namenom prilagoditve izračuna SEE skladno z zadnjimi letnimi bruto bruto stroški zaposlitev. Revidirana metodologija bo določila novo višino SSE za izvedbo projekta in bo uporabljena z dnem 1.11.2024. Ta podatek najdete v dokumentu »Vrste upravičenih stroškov«.* | **20. 1. 2023** |
| **4.** | Zaposlena oseba, ki je predvidena za delo na projektu, je v lanskem letu menjala delovno mesto, posledično tudi plačni razred. Ali lahko v tem primeru pri oblikovanju postavke SSE upoštevamo njeno trenutno delovno mesto na način, da za mesece prejšnjega leta, ko še ni zasedala tega mesta, priložimo plačilne liste druge zaposlene osebe na enakem delovnem mestu (npr. od januarja 2022 do junija 2022 je oseba zasedala mesto samostojnega strokovnega delavca VII/2 (III); od julija 2022 do decembra 2022 in dalje pa zaseda mesto samostojnega strokovnega delavca VII/2 (I)-ali lahko v tem primeru oblikujemo postavko SSE na podlagi plačilnih list druge zaposlene osebe na DM samostojnega strokovnega delavca VII/2 (I) do junija 2022, od julija do decembra pa plačilne liste osebe, ki jo prijavljamo na projekt)?  **ODGOVOR**  *V* *prilogi 10 je zapisano: »v primerih, kjer zaposlitev ni trajala 12 zaporednih mesecev, se lahko urna postavka izračuna na osnovi enakih/podobnih delovnih mest, kjer je zaposlitev trajala 12 zaporednih mesecev«. Skladno s tem, je predlagan način izračuna SSE ustrezen v kolikor vzamete plačilne liste najbolj primerljivega DM, ki v primerih, ko zaposlitev ni trajala 12 zaporednih mesecev, lahko obsegajo tudi plačilni liste več različnih oseb.* | **20. 1. 2023** |
| **5.** | Ali štejemo 12 zaporednih plačilnih list od januarja 2022 do decembra 2022 ali od februarja 2022 do januarja 2023?  **ODGOVOR**  *Upoštevajo se plačilne liste od januarja 2022 do decembra 2022.* | **20. 1. 2023** |
| **6.** | V skladu z 10. točko javnega razpisa je vloga popolna, če vsebuje naslednje popolno izpolnjene, podpisane in žigosane obrazce in dokazila:  prijavni obrazec, vključno z izpolnjenimi prilogami 1, 2, 3, 4, 5. Priloga 5 je besedilo o varovanju osebnih podatkov. Zakaj mora biti to priloga prijave? In v kakšnem smislu, ali jo je treba podpisati?  ***ODGOVOR***  *Gre za seznanitveno besedilo, ki ga ni potrebno podpisati. Prilogo 5 priložite k vlogi in s tem izkažete, da ste seznanjeni s pravili varovanja osebnih podatkov.*  Parafirano pogodbo o sofinanciranju. Ali to pomeni, da je potrebno parafirati pogodbo, ki je priloga 6 razpisa, kljub temu, da gre le za vzorec?  ***ODGOVOR***  *Da, vzorec pogodbe o sofinanciranju je potrebno parafirati.* | **25. 1. 2023** |
| **7.** | Vprašanja v zvezi z upravičenimi stroški:  kako je s plačilom plač iz sredstev javnega razpisa, ali je upravičen strošek SSE le za novo zaposlene oz. prerazporejene delavce na novo delovno mesto za namen projekta?  **ODGOVOR**  *Strošek SSE je upravičen le za osebe zaposlene ali prerazporejene na projektu.*  ali se lahko zaposlenim v konzorcijskih članicah iz sredstev javnega razpisa plača dodatek za povečan obseg dela?  **ODGOVOR**  *Ne.*  na podlagi katere kategorije se plača zaposlene v članici konzorcija, ki npr. v okviru predvidenih aktivnosti pripravijo priročnik?  **ODGOVOR**  *Vsi, ki so zaposleni na projektu ali prerazporejeni so plačni v skladu s SSE.*  ali je mogoče (iz)plačati zaposlene, če delajo na komunikaciji (promociji, ozaveščanju)? Na podlagi katere kategorije stroškov?  **ODGOVOR**  *Da, če gre za prerazporeditev na projekt.* | **25. 1. 2023** |
| **8.** | V 9. točki javnega razpisa je obdobje upravičenosti izdatkov (datum plačila računov oz. verodostojnih knjigovodskih listin) od dne 1. 1. 2023 do 31. 8. 2026, v 8. členu osnutka pogodbe o sofinanciranju pa od dneva podpisa pogodbe do dne 31. 8. 2026. Kaj je pravilno?  **ODGOVOR**  *Stroški so upravičeni od 1.1.2023. Ko se podpiše pogodba boste končni prejemniki preverili, ali imate kakšen upravičen strošek v obdobju od 1.1.2023 do podpisa pogodbe. Kot je bilo že na Info dnevu s strani udeležencev ugotovljeno, je verjetnost, da bi se generirali upravičeni stroški že pred podpisom pogodbe zelo majhna. Končni prejemniki ste tisti, ki boste ugotavljali s katerimi stroški oz. s katerim datumom po 1.1.2023 boste dejansko lahko začeli bremeniti projekt.* | **25. 1. 2023** |
| **9.** | Ali se lahko spletna stran projekta, ki jo je treba oblikovati na podlagi razpisa, priključi drugi spletni strani, npr. spletni strani Slovenske skupnosti odprte znanosti? Bilo bi namreč bolj pregledno, prijazno za uporabnike, kot ustvarjanje nove spletne strani, saj gre za povezane teme.  **ODGOVOR**  *Priporočamo, da se spletna stran ne zapre takoj po zaključku projekta, da se lahko relevantni podatki še črpajo iz spletne strani.*  *Spletna stran mora biti nova in opremljena z vsemi emblemi v skladu s Priročnikom o načinu izvajanja Mehanizma za okrevanje in odpornost. Povezave do spletne strani je seveda lahko objavljena na spletni strani Slovenske skupnosti odprte znanosti.* | **25. 1. 2023** |
| **10.** | 6. odstavek 10. člena Pogodbe o sofinanciranju določa, da mora poslovodeči partner plačilo izvajalcu izvesti takoj naslednji dan po prejemu sredstev s strani ministrstva in dokazilo o plačilu posredovati ministrstvu. Ali prav predvidevamo, da je kot izvajalec tu mišljen konzorcijski partner oz. končni prejemnik?  **ODGOVOR**  *Drži, poslovodeči partner prenakaže sredstva ostalim konzorcijskim partnerjem v roku, ki bo določen v pogodbi o sofinanciranju. Sedanji rok, da se namreč nakaže nemudoma naslednji dan, bo mogoče nekoliko podaljšati (do 5 dni), kar bo predmet končne pogodbe.* | **25. 1. 2023** |
| **11.** | Ali moramo za izpolnitev pogoja različnih geografskih regij vključiti vse geografske regije, tudi npr. jugovzhodno Slovenijo, ali zadostujejo osrednjeslovenska, obalno-kraška in podravska regija, kjer je večina JRO-jev? Te JRO-ji imajo tudi podružnice v različnih koncih Slovenije.  **ODGOVOR**  *Razpis ne govori o regijah ampak govori o širšem geografskem območju, kar pomeni, da ne preverjamo iz katere regije je kdo ampak le, da so poleg Ljubljane vključeni tudi drugi kraji (npr. Koper, Maribor, Novo mesto…).* | **25. 1. 2023** |
| **12.** | Ali lahko vlogo za izplačilo za del izobraževanj, ki bodo izpeljana v letu 2023, izdamo v letu 2024?  **ODGOVOR**  *Stroške lahko uveljavljate tudi v letu 2024 za stroške nastale v letu 2023.* | **25. 1. 2023** |
| **13.** | Ali bo mogoče del stroškov črpati vnaprej (avans)?  **ODGOVOR**  *Predplačila bodo omogočena in bodo podrobno opredeljena v pogodbi o sofinanciranju.* | **25. 1. 2023** |
| **14.** | Ali so izdatki za promocijo in komunikacijo (3%) opravičeni tudi za plače osebja, ki bo to izvajalo? Ali se iz tega lahko pokrijejo stroški nacionalnega dogodka?  **ODGOVOR**  *Ne, omenjenih stroškov ni dovoljeno nameniti zaposlenim na projektu, podlaga za financiranje zaposlenih so zgolj v razpisu navedeni SSE.*  *Sredstva v višini 3% pa se lahko nameni za zunanje izvajalce in omenjeno organizacijo nacionalnega dogodka (stroški najema dvorane, catering itn.)* | **25. 1. 2023** |
| **15.** | V kakšnem časovnem okviru lahko kot partner na projektu zaprosimo za predplačilo?  **ODGOVOR**  *Skladno z Zakonom o izvrševanju proračuna RS 2023-2024 na novo omogoča predplačila v okviru projektov NOO, natančnejša dinamika predplačil se lahko določi ob podpisu pogodbe o sofinanciranju. Obstajajo nekatere zakonske omejitve, kot npr. da je višina predplačila v višini 30% predvidenih pogodbenih obveznosti, financiranih iz sredstev NOO ter da morajo biti sredstva predplačila porabljena v tekočem koledarskem letu. V kolikor za izplačano predplačilo v tekočem letu niso posredovana dokazila o upravičeni porabi sredstev, bo potrebno »neporačunano« predplačilo vrniti. Tako priporočamo skrbno načrtovanje višine predplačil, da se bodo poračunala z izstavljenimi zahtevki za izplačilo do najkasneje do konca oktobra tekočega leta.* | **25. 1. 2023** |
| **16.** | Kakšna pravna podlaga zadošča za zaposlene oz. prerazporejene sodelavce na projektu?  **ODGOVOR**  *Da, za polno zaposlene oz. delno zaposlene, razporejene sodelavce na projektu zadošča ustrezna pravna podlaga ali o zaposlitvi na projektu (pogodba o zaposlitvi) ali pa ustrezen dokument o prerazporeditvi na projekt (aneks, sklep).* | **25. 1. 2023** |
| **17.** | Kaj je ime projekta, mora biti ta identičen razpisnemu imenu ali lahko določimo svojega?  **ODGOVOR**  *Vprašanje se nanaša na Prijavni obrazec (stran 1. Splošne informacije), kjer prijavitelj navede ime in akronim projekta. Tako ime, kot akronim, prijavitelj oz. konzorcij izbere oz. določi sam po lastni izbiri.* | **25. 1. 2023** |
| **18.** | Ali se bodo SSE za zaposlene, ki so trenutno izračunali na podlagi predloženi že obstoječih plačilni list, usklajevali glede na trenutno potekajoča dogajanja o plačah v javnem/državnem sektorju?  **ODGOVOR**  *Da, usklajevanje višine SSE je načrtovano na oktober 2024, z uporabo v novembru. To velja tako za polno, kot delno zaposlene na projektu.* | **25. 1. 2023** |
| **19.** | V razpisni dokumentaciji pri SSE za plače zaposlenih zasledimo dve urni postavki. Ali to pomeni, da smo prijavitelji omejeni zgolj na ti dve postavki, ali lahko določimo več postavk?  **ODGOVOR**  *Ne, prijavitelji lahko za izračun SSE za zaposlene uporabite zgolj ti dve postavki, ki sta omenjeni v razpisni dokumentaciji.* | **25. 1. 2023** |
| **20.** | Ali se pri avansu oz. pri vračilu avansa zaračunavajo zamudne obresti?  **ODGOVOR**  *Da, zakonite zamudne obresti se zaračunavanjo tudi pri projektih NOO. Zakonite zamudne obresti se obračunavajo z dnem zapadlosti roka za vračilo predplačila do dneva vračila v sklad NOO oziroma proračun Republike Slovenije.* | **25. 1. 2023** |
| **21.** | Kako razumete »priročnik«? Je to obvezo tiskana oz. PDF verzija, ali je lahko priročnih zgolj v obliki spletne strani oz. spletne platforme, kot neke vrste e-priročnik oz. vodnik?  **ODGOVOR**  *Ne, priročnik razumemo kot je navedeno v razpisni dokumentaciji, tiskano oz. PDF verzijo, ki se jo lahko fizično razdeli. Tovrstna oblika priročnika pomeni tudi doseganje v razpisni dokumentaciji navedenega mejnika oz. cilja.*  *Seveda pa lahko konzorcij v sklopu projekta pripravi oz. postavi tudi omenjene spletne aplikacije.* | **25. 1. 2023** |
| **22.** | V Akcijskem načrtu zasledimo informacije o financiranju aktivnosti na področju odprte znanosti. Ali gre pri tem za vzporedno ali dvojno financiranje, ko se pogovarjamo o projektu oz. gre pri tem za razpisna sredstva ali kakšna druga sredstva?  **ODGOVOR**  *Kar nekaj aktivnosti Akcijskega načrta za odprto znanost se bo lahko do leta 2026 v celoti ali delno (v skladu s pravili javnega razpisa) financiralo iz predmetnega projekta. V zadnji verziji Akcijskega načrta so te aktivnosti označene. Zelo priporočljivo je, da si konzorcij pridobi na ministrstvu zadnjo verzijo Akcijskega načrta in jo uporabi pri načrtovanju vloge, da se čim primerneje uskladi aktivnosti projekta in Akcijskega načrta.* | **25. 1. 2023** |
| **23.** | V razpisni dokumentaciji je navedena tudi predvidena časovnica aktivnosti in kazalniki oz. mejniki (minimalne postavke). Ali se lahko določeni kazalniki oz. mejniki zamaknejo, saj za določene vsebine (npr. strokovna izobraževanja) potrebujemo več časa za organizacijo?  **ODGOVOR**  *Kazalniki v razpisu morajo biti upoštevani, Gre za minimalne in ne optimalne vrednosti kazalnikov. Pri realizaciji teh kazalnikov velja, da se morajo nekateri, kot je označeno v tabeli v razpisu, povečevati tudi po zabeleženih rokih (npr. strokovna izobraževanja). Glede na veliko število raziskovalcev in drugega relevantnega osebja bo gotovo potrebno nekatera izobraževanja izvesti večkrat, verjetno tudi po posameznih JRO. Zato se doseganje kazalnikov nekako ne bi smelo videti kot večja težava.* | **25. 1. 2023** |
| **24.** | Glede na to, da razpis predvideva zaposlitev ti. »podatkovnih svetovalcev«, ali tečejo pogovori oz. pogajanja za umestitev teh delovnih mest v kolektivno pogodbo oz. v sistematizacijo delovnih mest kategorije H. Pobuda je bila s strani KOsRIS na SVIZ že podana, ali je razpis usklajen s tem?  **ODGOVOR**  *V Sloveniji bomo dolgoročno potrebovali večje število podatkovnih svetovalcev. Na pripravljavcih predloga projekta je, da ugotovijo ali bodo za ta namen na projektu zaposlili kakšno takšno osebo. V Akcijskem načrtu je za obdobje 2026-2030 (po zaključku projekta) predvideno 4 mio EUR za tovrstne zaposlitve kot tudi, da SVIZ (edini upravičen), da pobudo za vnos tovrstnega delovnega mesta v kolektivno pogodbo v plačni razred H2 zaradi ureditve vprašanj kariernega razvoja).* | **25. 1. 2023** |
| **25.** | Glede na to, da projekt šele vzpostavlja izobraževanja za nove podatkovne svetovalce oz. do-izobraževanja obstoječih strokovnjakov, ali se znotraj projekta dopušča ti. Train the Trainer usposabljanja ali tudi druge oblike izobraževanj za omenjene strokovnjake na področju podatkov?  **ODGOVOR**  *Kakšne rešitve za podatkovne svetovalce in kakšna izobraževanja so oz. bodo potrebna za usposobljenost ustreznega kadra je prepuščeno prijavitelju oz. konzorciju, glede na potrebe oz. stanje.* | **25. 1. 2023** |
| **26.** | Ali mora za SSE stroške plač zaposlenih vsak partner pripraviti svoj obrazec ali skupaj na nivoju konzorcija?  **ODGOVOR**  *Vsak partner pripravi svoje SSE obrazce oz. določi postavke za zaposlene, poslovodeči partner pa agregira oz. zbere podatke in jih skupaj odda za celotni konzorcij.* | **25. 1. 2023** |
| **27.** | Glede na to, da je upravičenost stroškov mogoča že s 1.1.2023, predvidevamo, da dvojno financiranje aktivnosti ni dovoljeno?  **ODGOVOR**  *Ne, dvojno financiranje projektnih aktivnosti NOO ni dovoljeno.* | **25. 1. 2023** |
| **28.** | Ali je nakup infrastrukturne opreme dovoljen strošek?  **ODGOVOR**  *Ne, nakup opreme ni dovoljen oz. to ni upravičen strošek. Upravičeni stroški na projektu so navedeni v razpisni dokumentaciji, točka 12. (stran 9).*  *Pri predmetnem razpisu gre za podporo prilagoditvam dejavnosti JRO, vsekakor pa se razume, da bodo potrebne tudi infrastrukturne prilagoditve. Znotraj projekta se lahko naredi analiza potreb infrastrukturne opreme v JRO. Nakup pa je predmet drugih oz. ločenih razpisov oz. virov financiranja.* | **25. 1. 2023** |
| **29.** | Ali konzorcijski partner odda maksimalno dva različna SSE preračuna, če prijavlja dve različno kategorizirani delovni mesti?  **ODGOVOR**  *Da.* | **27. 1. 2023** |
| **30.** | Na vaši delavnici je bilo rečeno, da lahko posamezni konzorcijski partner odda zgolj dva različna SSE preračuna za dve različni kategoriji delovnih mest. Ali lahko v okviru določene postavke SSE za določeno kategorijo delovnega mesta, ki je izračunana na podlagi realih plačilnih list zaposlenega, poročamo npr. tri različne zaposlene v isti kategoriji delovnega mesta? Kot primer: če pripravimo en SSE za delovno mesto strokovnega delavca na podlagi realnih plačilnih list zaposlene osebe A, ali lahko za to postavko SSE za strokovnega delavca nato poročamo zaposlene osebe B, C in D? In seveda enako za drugo kategorijo delovnega mesta, npr. raziskovalca.  **ODGOVOR**  *Partner lahko predstavi max 2 urni postavki in na podlagi tega plača zaposlenega prerazporejenega na projekt.* | **27.1. 2023** |
| **31.** | Na vaši delavnici je bilo tudi rečeno, da je mogoče na projekt zaposliti novo zaposlitev ali prerazporediti že obstoječo zaposlitev z ustreznim pravnim aktom (POZ, sklep, aneks, drugo). Ali obstajajo omejitve pri prerazporeditvi že zaposlene osebe (npr. novo sistemizirano mesto, zapolnitev predhodnega delovnega mesta, drugo)?  **ODGOVOR**  *Ne.* | **27. 1. 2023** |
| **32.** | Ali se lahko iz sredstev, ki so namenjena za potrebe informiranja in komuniciranja (najmanj 3%):  poravna strošek izdelave in vzdrževanja spletne strani? Spletne strani ne bi izdelali JRO-ji sami. Izdelava spletne strani je namreč v skladu s 16. točko javnega razpisa ena izmed zahtev glede informiranja, komuniciranja in obveščanja javnosti  **ODGOVOR**  *Da, priročnik spada pod informiranje in komuniciranje in je strošek zunanjih storitev.*  poravna strošek izdelave priročnika (stroški založnika za pripravo elektronske publikacije, npr. oblikovanje, prelom strani, lektoriranje itd. ter tisk publikacije)  **ODGOVOR**  *Da, priročnik spada pod informiranje in komuniciranje in je strošek zunanjih storitev.*  poravnajo stroški tujih gostov - predavateljev na nacionalnem dogodku, ki ga moramo organizirati enkrat letno za promocijo dejavnosti konzorcija (s stroški mislimo stroške prevoza, nočitev itd., ne honorarja)  **ODGOVOR**  *Da, v kolikor bo strošek opredeljen kot strošek storitve zunanjih izvajalcev na način stroška usposabljanja/izobraževanja/svetovanja.* | **31. 1. 2023** |
| **33.** | Ali lahko v primeru, da ne počrpamo vseh sredstev, predvidenih v tekočem letu in v primeru izvajanja aktivnosti, sredstva ustrezno prerazporedimo v naslednje leto?  ODGOVOR  *Da, lahko. Prerazporeditev se uredi z aneksom k pogodbi o sofinanciranju.* | **31. 1. 2023** |
| **34.** | Razpis zahteva, da se za potrebe informiranja in komuniciranja in obveščanja javnosti ter označevanje se nameni najmanj 3 % dodeljenih nepovratnih sredstev. Na informativnem dnevu smo izvedeli, da se iz teh sredstev nikakor ne smejo plačevati stroški dela. Zanima nas ali lahko iz teh virov financiramo nacionalni dogodek in druge dogodke, namenjene za potrebe informiranja in komuniciranja in obveščanja raziskovalne skupnosti, ki so v celoti odprti za javnost (npr. strokovna srečanja na tematike v projektu)?  **ODGOVOR**  *Stroški izvedbe nacionalnega dogodka spadajo pod stroške zunanjih izvajalcev in so upravičen strošek.* | **31. 1. 2023** |
|  | Glede na to, da bo trajanje projekta predvidoma od 1. 1. 2023 nas zanima, ali med upravičene stroške spadajo tudi stroški zunanjih izvajalcev – pravnikov za pravni pregled prijave pred oddajo?  **ODGOVOR**  *Ne. Stroški storitev zunanjih izvajalcev se navezujejo na stroške izobraževanja in usposabljanja ter svetovanja, ki se nanašajo na stroške nastale v okviru izvajanja projekta.* |  |
| **35.** | Ali moramo na konzorcijske partnerje dodeliti sredstva za zaposlitve v višini polne zaposlitve; ali je mogoče, da oseba dela na projektu le 20% in predstavlja to strošek SSE, preostanek polne zaposlitve pa opravlja druga dela na konzorcijskem partnerju (raziskovalno delo, knjižnično delo, administracija itd.)?  **ODGOVOR**  *Oseba je lahko le delno prerazporejena na projekt in v tem sorazmernem deležu plačana.* | **31. 1. 2023** |
| **36.** | Ali so stroški vodenja in koordinacije projekta upravičeni stroški SSE?  **ODGOVOR**  *Da.* | **31. 1. 2023** |
| **37.** | Ali moramo pri izračunu SSE nujno prerazporediti na to delovno mesto osebo, za katero priložimo mesečne postavke in na podlagi katerih izračunamo SSE? Ali lahko na to delovno mesto prerazporedimo drugo zaposleno osebo?  **ODGOVOR**  *Lahko je druga oseba, bo pa plačana skladno z izračunano urno postavko za to delovno mesto.*  Ali moramo porabiti cel DDV (71.720,00 EUR)? Če ne, ali lahko razliko uporabimo za ostale upravičene stroške? DDV je vezan na stroške zunanjih storitev in bo upravičen glede na nastali strošek.  **ODGOVOR**  *DDV ni samostojni strošek.*  Ali lahko neporabljen del DDV-ja v enem letu porabimo v drugem letu? DDV je vezan je na stroške na katere se obračunava DDV v tekočem letu.  **ODGOVOR**  *Neporabljena sredstva se lahko prenesejo v naslednje leto.*  Ali lahko stroške priprav na razpis pokrijemo s sredstvi iz razpisa?  **ODGOVOR**  *Pri uveljavljanju stroškov je treba upoštevati obdobje upravičenosti in vrsto nastalega stroška glede na pogoje razpisa.*  Ali se pričakuje poročanje v sistem e-MA? Ali bo lahko poročal vsak partner zase ali bo to delal poslovodeči partner?  **ODGOVOR**  *Ne, vsak partner poroča zase, skupno poročilo odda poslovodeči partner.*    Ker ne vemo, če pravilno razumemo vaš objavljen odgovor, še enkrat vljudno prosimo za odgovor na vprašanje:  - ali lahko iz sredstev, ki so namenjena za komunikacijo in promocijo (3%), financiramo stroške obiska tujih predavateljev na nacionalnem dogodku (npr. prevoz, prenočišča…)?  **ODGOVOR**  *Da, v kolikor je strošek neposredno povezan s projektom in ga lahko umestite v vrsto upravičenega stroška po javnem razpisu.* | **6. 2. 2023** |
| **38.** | na vas se obračam z vprašanjem, in sicer:  Rudolfovo – Znanstveno in tehnološko središče Novo mesto, je del konzorcija, ki bo sodelovalo na razpisu Prilagoditev Javnih raziskovalnih organizacij in Centralne tehniške knjižnice Univerze v Ljubljani za delo po načelih odprte znanosti.    Pri pripravi izračunov stroškov SSE ter pripadajočimi podlagami, se srečujemo z izzivom, saj je bila naša organizacija ustanovljena v aprilu 2022, prve redne zaposlitve so se v večjem deležu realizirale s septembrom, ena izmed načrtovanih zaposlitev (ki bi jo uveljavljali hkrati tudi z izračunom SSE) pa sploh še ni bila realizirana.    Vprašanje je, kako lahko to uredimo? Ker moramo finančni obrazec pripraviti kmalu, vas vljudno prosim za čimprejšnje povratne informacije.  **ODGOVOR**  *Ker gre za specifično situacijo predlagamo, da v tem primeru vzamete primerljivo delovno mesto druge JRO, ali morda CTK.* | **7. 2. 2023** |
| **39.** | Zanima nas, ali se formalno kot konzorcijski partner konzorciju lahko pridruži JRO, ki je sicer upravičen, da nastopi na razpisu, a se je odzval prepozno. Osnutek finančne konstrukcije našega konzorcija že izdelan.    V JRO, ki je podal naknadno vlogo za pridružitev, se sicer strinjajo, da so konzorcijski partner in da pri tem ne pridobijo nobenih sredstev.  **ODGOVOR**  *Predlagamo, da v tem primeru razmislite glede doseganja točk pri merilu 2a) in 4a). Z vključevanjem konzorcijskega partnerja, ki je brez sredstev na projektu se lahko vnesejo tveganja neizpolnjevanja programa dela takega partnerja, saj ni finančno vezan na doseganje ciljev. Zadevo je smiselno pogledati v luči navedenih in mogoče še katerih tveganj in presoditi ali je tako delovanje za uspeh projekta in zaščito interesov ostalih konzorcijskih partnerjev res dovolj varno. Sicer pa je z vidika ministrstva taka možnost (partner brez sredstev) teoretično možna.* | **7. 2. 2023** |
| **40.** | Stroške izplačila avtorskih honorarjev posameznim strokovnjakom, zaposlenim pri partnerju konzorcija, ki bodo izvedli usposabljanje/izobraževanje na določeno temo za konzorcij v okviru projekta, ne bodo pa zaposleni na projektu, prikažemo pod kategorijo »stroške storitev zunanjih izvajalcev«?  **ODGOVOR**  *Da, drži.* | **9. 2. 2023** |
| **41.** | Ali lahko poslovodeči partner zahteva od ostalih partnerjev dokazila, poročila prej, ne šele po 6 mesecih ampak npr. po 5 mesecih, da bo imel dovolj časa vse pregledati predno odda vlogo za izplačilo?  **ODGOVOR**  *Glede tovrstnih vprašanj se lahko dogovorite znotraj konzorcija kakor vam bom najbolj ustrezalo.* | **9. 2. 2023** |
| **42.** | Sedaj smo že začeli prejemati plačilne liste od članic konzorcija in bi samo še enkrat preverila, če smo prav razumeli – poslati morajo plačilne liste od januarja do decembra 2022 tj za place za januar do december 2022.  **ODGOVOR**  *Drži, prejeti morate plačilne liste od januarja do decembra 2022.* | **10. 2. 2023** |
| **43.** | V zvezi s pripravo obrazcev SEE prosimo še za naslednje odgovore.  V okviru kategorije samostojni strokovni sodelavec bomo upoštevali 12 plačilnih list 100% zaposlene osebe npr. za nedoločen čas v plačnem razredu 36 z napredovanji (izhodiščni 34) v nazivu samostojni strokovni delavec VII/2 (II).  Na izračunan SEE bomo poročali več zaposlitev, ki so 100% zaposlene pri partnerju, na projektu pa bi bile zaposlene v deležih. Predvidene osebe so lahko zaposlene tudi za določen čas in v različnih plačnih razredih (tako izhodiščnih kot z napredovanji), lahko so tudi samostojni strokovni delavci VII/2 (III) ali (I).  Prosimo za odgovor, ali je mogoče na projektu uveljavljati zaposlene, ki se v kategorijah določen/nedoločen čas zaposlitve, višine plačnega razreda, stopnji samostojnega strokovnega delavca (I, II, III) in morebitne druge tovrstne specifike, razlikujejo od značilnosti plačilnih list prijavljenega SEE.  **ODGOVOR**  *Partner v konzorciju skladno s pravili JR pripravi izračun maksimalno dveh urnih postavk, kjer za osnovo za izračun urne postavke predstavljajo evidentirani letni bruto izdatki za zadnjih zaporednih 12 mesecev vzeto od meseca objave predmetnega javnega razpisa za primerljivo delovno mesto, pri čemer se za osnovo upošteva 100 % zaposlitev ali zaposlitev za krajši delovni čas.*  *Oseba, ki bo prerazporejena na projekt bo torej lahko plačana po postavki A ali B za opravljeno delo ne glede na dejansko delovno mesto.* | **13. 2. 2023** |
| **44.** | Imam vprašanje v zvezi z razpisom Prilagoditev Javnih raziskovalnih organizacij in Centralne tehniške knjižnice Univerze v Ljubljani za delo po načelih odprte znanosti.    Opažam, da zavihek 'Načrt zaposlitev' obrazca '1.-Financni-obrazec-NOO-OZ.xlsx' vsebuje napačen preračun stroškov dela. Enačbe za izračun stroška dela na zaposlitev na leto predstavljajo produkt števila 12 in vrednost SSE. Izračun bi bil pravilen, če bi SSE predstavljal mesečni pavšal. Vendar pa iz besedila razpisa in iz zavihka 'IZRAČ.Obrazec SSE' izhaja, da je SSE oz. standardna lestvica stroška na enoto za stroške dela urna postavka.  Če sledimo navodilom obrazca in v načrt zaposlitev vnesemo SSE (urno postavko), formul za izračun dela pa ne spreminjamo, ne bomo dobili pravih zneskov stroškov dela.  Ali lahko pri načrtu zaposlitev med par vrstic 'Vrednost SSE (€)' in 'Celotna vrednost (€)'  dodamo še eno vrstico (Število ur), vanjo pa zapišemo letno število ur za vsako od zaposlitev, in  spremenimo enačbo v vrsticah 'Celotna vrednost (€)' tako, da je izračun za posamezno leto produkt vrednosti SSE in števila ur?  Tako bi dobili pravilne izračune, obrazec pa bi ostal pregleden.    Prilagam Excelovo datoteko, v kateri so na prvem zavihku tri variante popravka, na drugem zavihku pa predlog popravka preračuna, ki bi bil po mojem mnenju najustreznejši.  **ODGOVOR**  *Zaradi boljše preglednosti, lahko tudi popravite oz. dopolnite preglednico, vendar opozarjamo, da morajo enako storiti potem vsi partnerji v konzorciju.* | **13. 2. 2023** |
| **45.** | V Finančnem obrazcu NOO-OZ je izračun SSE nastavljen tako, da se izračuna višina SSE na uro in ne na mesec, kot je bilo pri JR AKTIVNOSTI KREPITVE PROJEKTNIH PISARN JAVNIH RAZISKOVALNIH ORGANIZACIJ.  V tabeli načrt zaposlitev pa je obrazec nastavljen tako, da se vnese višina SSE, kar je pri tem JR SSE na uro, vendar je v tabeli nastavljeno, da se ta množi z 12, kar da napačen rezultat.  Ali torej iz SSE na uro izračunamo vrednost SSE na mesec in se bo potem to množilo z 12 ali pa popravimo formulo v obrazcu tako, da vnesemo vrednost SSE in množimo s pričakovanim št. efektivnih ur zaposlenega v posameznem letu (največ 1720/leto)?  **ODGOVOR**  *Zaradi boljše preglednosti, lahko tudi popravite oz. dopolnite preglednico, vendar opozarjamo, da morajo enako storiti potem vsi partnerji v konzorciju.* | **15. 2. 2023** |
| **46.** | Pri izpolnjevanju finančnega obrazca NOO-OZ je potrebno priložiti plačne liste kot dokazilo za izračun SSE.  Od konzorcijskih partnerjev dobivamo plačne liste z vidnimi imeni zaposlenih, nekateri pošiljajo anonimizirane.  Zanima nas ali naj bodo imena na plačnih listih vidna, ali so lahko prikrita?  Če vam bomo torej v skupni razpisni dokumentaciji poslali del plačnih listov z imeni in del s prikritimi imeni, ali boste takšno vlogo upoštevali kot formalno popolno?  Včeraj ste nam v telefonskem pogovoru povedali da je to sprejemljivo, potrebujemo še pisno potrditev.  **ODGOVOR**  *Predlagamo, da vse plačilne liste anonimizirate.* | **16. 2. 2023** |
| **47.** | Ali moramo res prilagati plačne liste za 12 mesecev, kot je navedeno na dnu obrazca za izračun SSE v prilogi Finančni obrazec?  **ODGOVOR**  *Da, morate priložiti.* | **16. 2. 2023** |